รัฐบาลไทย-ข่าวทำเนียบรัฐบาล-รอง นรม. ประจินฯ  เป็นประธานการประชุมคณะกรรมการขับเคลื่อนการพัฒนาเมืองอัจฉริยะ ครั้งที่ 2/2561
วันศุกร์ที่ 11 พฤษภาคม 2561
รอง นรม. ประจินฯ  เป็นประธานการประชุมคณะกรรมการขับเคลื่อนการพัฒนาเมืองอัจฉริยะ ครั้งที่ 2/2561
รอง นรม. ประจินฯ  เป็นประธานการประชุมคณะกรรมการขับเคลื่อนการพัฒนาเมืองอัจฉริยะ ครั้งที่ 2/2561
วันนี้ (11 พฤษภาคม 2561) เวลา 09.30 น. ณ ห้องประชุม301ตึกบัญชาการ1
ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการคณะกรรมการขับเคลื่อนการพัฒนาเมืองอัจฉริยะ ครั้งที่ 2/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญ ดังนี้
ที่ประชุมมีมติรับทราบการพัฒนาเมืองใหม่อัจฉริยะน่าอยู่ (เมืองตัวอย่างใน EEC) ดังนี้
1. หลักการเมืองอัจฉริยะ หรือ “Smart City” หมายถึง เมืองที่ใช้ประโยชน์จาก
เทคโนโลยีดิจิทัล เทคโนโลยีสารสนเทศและการสื่อสาร (Information and Communication Technology หรือ ICT) หรือนวัตกรรมใหม่ ๆ ที่ทันสมัย และชาญฉลาด ในการเพิ่มประสิทธิภาพการให้บริการ การบริหารจัดการเมือง การลดค่าใช้จ่ายและการใช้ทรัพยากร การมีส่วนร่วมของประชาชนในการพัฒนาเมือง ทั้งนี้ การพัฒนาเมืองต้องดําเนินการภายใต้แนวคิดเมืองน่าอยู่ เมืองที่มีประสิทธิภาพ และการพัฒนาอย่างยั่งยืน ซึ่งการพัฒนาเมืองอัจฉริยะ ต้องมีองค์ประกอบ 6 ลักษณะ ดังนี้
1.1ชุมชนอัจฉริยะ (Smart Community) ด้วยการส่งเสริมให้ประชากรมีการศึกษา
และใช้เทคโนโลยีและนวัตกรรมในการดํารงชีวิต และความเป็นอยู่ และสุขอนามัย เพื่อเกิดการสร้างชุมชนมีความเข้มแข็งและปลอดภัย
1.2สิ่งแวดล้อมอัจฉริยะ (Smart Environment) ด้วยการพัฒนาสภาพแวดล้อมของ
เมืองและระบบบริหารจัดการสิ่งแวดล้อมเมืองให้มีประสิทธิภาพ ปลอดภัย และเป็นมิตรต่อสิ่งแวดล้อมทางธรรมชาติและการเกษตร โดยการมีส่วนร่วมของชุมชน
1.3 การคมนาคมขนส่งอัจฉริยะ (Smart Mobility) ด้วยการพัฒนาระบบคมนาคม
ขนส่งในเมืองและเชื่อมโยงกับเมืองหลักอื่นที่มีประสิทธิภาพ ปลอดภัย โดยมีระบบการบริหารจัดการการจราจรข้อมูล รวมถึงพัฒนาระบบเทคโนโลยีสารสนเทศและโครงสร้างพื้นฐานด้านดิจิทัลชั้นสูงที่ได้มาตรฐานอย่างทั่วถึง และราคาเป็นธรรม
1.4พลังงานอัจฉริยะ (Smart Energy) ด้วยการใช้พลังงานสะอาดและพลังงาน
ทางเลือกที่มีการควบคุมพลังงานและเชื่อมโยงระบบต่าง ๆ ด้วยโครงข่ายอัจฉริยะ (Smart Grid) อย่างมีประสิทธิภาพ เพื่อส่งเสริมให้มีการใช้พลังงานอย่างคุ้มค่า รวมถึงการออกแบบอาคารอัจฉริยะ (Smart Building) ในเมืองด้วยเทคนิคการก่อสร้างสมัยใหม่ ติดตั้งอุปกรณ์ควบคุมระบบไฟฟ้า ดิจิทัล และอื่น ๆ ภายในอาคาร เพื่อการประหยัดพลังงานและอํานวยความสะดวกในการอยู่อาศัยภายในอาคาร
1.5 เศรษฐกิจอัจฉริยะ (Smart Economy) พัฒนาเมืองตามอัตลักษณ์เพื่อให้เป็นเมือง
ธุรกิจ ด้วยนวัตกรรม (Innovation) และความคิดสร้างสรรค์ (Creativity) เพื่อเป็นแหล่งรายได้ของประชาชนและดึงดูดให้คนเข้าเยี่ยมและพักอาศัยในเมือง
1.6การบริหารจัดการอัจฉริยะ (Smart Governance) โดยการพัฒนาระบบบริหาร
ภาครัฐให้อํานวยความสะดวกประชาชนได้อย่างมีประสิทธิภาพและชาญฉลาด รวมทั้งมีระบบบริหารจัดการแบบอัจฉริยะของภาคเอกชนในการบริการ เพื่อให้การจัดการในภาพรวมของเมืองอัจฉริยะ มุ่งเน้นการบริหารจัดการที่มีประสิทธิภาพ และมีธรรมาภิบาล
2. การพัฒนาเมืองใหม่อัจฉริยะในพื้นที่ ECC โดยเน้นการสร้างเมืองใหม่ ซึ่งคณะกรรมการนโยบายได้มีมติในการประชุมครั้งที่ 1/2560 เมื่อวันที่ 5 เมษายน 2560 กําหนดให้สร้างเมืองใหม่ในพื้นที่จังหวัดฉะเชิงเทรา ให้เป็นเมืองทันสมัยและอัจฉริยะ เพื่อเป็นที่อยู่อาศัยชั้นดีสําหรับรองรับการอยู่อาศัยของคนที่มาทํางานในพื้นที่ ECC โดยแผนการพัฒนาเมืองอัจฉริยะใน ECC ประกอบด้วย การพัฒนาเมืองเดิม ฉะเชิงเทรา ชลบุรี ระยอง ให้มีลักษณะเป็นเมืองน่าอยู่อัจฉริยะ และพัฒนาเมืองใหม่ เพิ่มเติมจากเมืองเดิม หากเหมาะสม รวมทั้งวางแผนพัฒนาเมืองอัจฉริยะเฉพาะด้าน ได้แก่ เมืองการบิน เมืองศูนย์กลางการเงิน เมืองวิจัยและนวัตกรรม (EECi) และเมืองนวัตกรรมดิจิทัล (EECd) ซึ่งเมืองเหล่านี้จะต้องมีการวางแผนพัฒนาให้เป็นเมืองใหม่อัจฉริยะที่น่าอยู่ ที่มีองค์ประกอบครบทั้ง 6 องค์ประกอบ
สําหรับเมืองที่อยู่อาศัยชั้นดี (Liveable City)2 เป็นเมืองที่ประชาชนทุกกลุ่ม สามารถเข้าถึงระบบสวัสดิการ การศึกษา สาธารณสุขได้อย่างทั่วถึงและเท่าเทียม มีรูปแบบการดํารงชีวิตที่สะดวกสบาย และมั่นคงปลอดภัย ประกอบด้วย (1) การมีโครงสร้างพื้นฐานที่อัจฉริยะ ที่สะดวกปลอดภัยเชื่อมโยงการเดินทางภายในเมืองและเชื่อมโยงสู่ภายนอก สามารถเดินทางด้วยรถจักรยาน และมีการพัฒนาโครงสร้างพื้นฐานด้านวิทยาศาสตร์และเทคโนโลยีอัจฉริยะ (2) มีสถานการศึกษาอัจฉริยะ ที่ทันสมัย มีการเรียนการสอนและพื้นที่การเรียนการสอน พื้นที่สาธารณะที่ให้นักเรียน ประชาชนมีการเรียนรู้อย่างต่อเนื่อง และเป็นนักคิดวิเคราะห์ (3) พื้นที่สีเขียวและพื้นที่วัฒนธรรม (4) การมีบริการสุขภาพที่ทันสมัยและเข้าถึงง่าย และ (5) มีความปลอดภัยในชีวิตและทรัพย์สิน
.......................................
กลุ่มประชาสัมพันธ์และเผยแพร่ สํานักโฆษก